[{"text_idx": "#000001", "text": "Gorau\u2019r Goreuon: Cyflwyno tair stori o\u2019r gorffennol i gynulleidfaoedd ifanc 2021"}, {"text_idx": "#000004", "text": "Yn 2016 comisiynodd Cyngor Llyfrau Cymru Dr Siwan Rosser o Brifysgol Caerdydd i gynnal arolwg o lyfrau plant a phobl ifanc. Mae\u2019r gwaith hwnnw wedi llywio llawer o waith y Cyngor Llyfrau yn y maes hwn ers hynny. Un o\u2019i argymhellion oedd:"}, {"text_idx": "#000005", "text": "Dylid ystyried ailgyhoeddi llyfrau poblogaidd Cymraeg neu \u2018glasuron\u2019 o\u2019r gorffennol, a\u2019u diweddaru yn rhan o genre neu gyfres benodol er mwyn creu marchnad ac iddi frand cynhenid cryf sy\u2019n para o un genhedlaeth i\u2019r llall."}, {"text_idx": "#000006", "text": "Sefydlwyd panel o arbenigwyr ym maes llenyddiaeth plant a phobl ifanc i ddethol o blith y teitlau y gellid eu cynnwys ar y rhestr gychwynnol hon."}, {"text_idx": "#000007", "text": "Dywedodd Morgan Dafydd, sylfaenydd gwefan So\u0302n am Lyfra ac aelod o banel y detholwyr: \u2018Mae\u2019n siopau llyfrau ar y cyfan yn llawn o lyfrau newydd. A chyn pen dim bydd llyfrau mwy newydd yn cymryd eu lle. Weithiau pan fo pobl yn dweud, \u2018does dim digon o ddeunydd ar gyfer pobl ifanc yn Gymraeg\u2019, mae\u2019n hawdd anghofio am bethau gyhoeddwyd y llynedd, heb so\u0302n am y llyfrau gwych gyhoeddwyd flynyddoedd maith yn o\u0302l.\u2019"}, {"text_idx": "#000010", "text": "Bydd y Cyngor Llyfrau yn casglu adborth ar y tair cyfrol gyntaf yma yn ystod tymor yr Hydref gan obeithio ychwanegu at y gyfres yn ystod y blynyddoedd nesaf. Bydd yn derbyn argymhellion gan y cyhoeddwyr a\u2019r cyhoedd am deitlau eraill i\u2019w cynnwys yn y casgliad."}]